ব্রাহ্মণবাড়িয়া প্রতিনিধি : সার কারখানা, বিদ্যুৎকেন্দ্র, নৌবন্দর ও সাইলোর মতো রাষ্ট্রীয় বেশকিছু গুরুত্বপূর্ণ স্থাপনা রয়েছে ব্রাহ্মণবাড়িয়ার আশুগঞ্জ উপজেলায়। এ উপজেলায় প্রায় দুই লাখ মানুষের বসবাস। বিশাল এ জনগোষ্ঠীর স্বাস্থ্য সেবায় নিয়োজিত ৫০ শয্যা বিশিষ্ট উপজেলা স্বাস্থ্য কমপ্লেক্সে প্রয়োজনীয় জনবল আর যন্ত্রপাতির অভাবে পূর্ণাঙ্গ সেবা পাচ্ছেন না রোগীরা। বিপুল অর্থ ব্যয় করে সরকারের নির্মিত এই স্বাস্থ্য কমপ্লেক্সটির আপাতত স্বল্প পরিসরে বহির্বিভাগ চালু রাখা হয়েছে।